Document ID: 32013R0789

REGOLAMENT TA’ IMPLIMENTAZZJONI TAL-KUMMISSJONI (UE) Nru 789/2013
tas-16 ta’ Awwissu 2013
li jemenda r-Regolament tal-Kunsill (KE) Nru 2368/2002 li jimplimenta l-iskema ta' ċertifikazzjoni tal-Kimberley Process fil-kummerċ internazzjonali ta' djamanti mhux maħduma
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 2368/2002 ltal-20 ta' Diċembru 2002 li jimplimenta l-iskema ta' ċertifikazzjoni tal-Kimberley Process fil-kummerċ internazzjonali ta' djamanti mhux maħduma (1), u b'mod partikolari l-Artikoli 19(6) u 20 tiegħu,
Billi:
(1)
Fil-laqgħa plenarja ta’ Washington f’Novembru 2012, il-parteċipanti tal-Proċess ta’ Kimberley approvaw, b’deċiżjoni tal-Plenarja, iż-żieda tal-Panama, il-Kambodja u l-Każakstan mal-lista tal-parteċipanti fil-Proċess ta' Kimberley.
(2)
Kif ikkonfermat b'avviż tal-President tal-PK fl-1 ta' Awwissu 2013, il-parteċipanti tal-Proċess ta' Kimberley approvaw ukoll, bi proċedura bil-miktub, iż-żieda tal-Mali mal-lista tal-Parteċipanti tal-Proċess ta' Kimberley.
(3)
Minbarra dan, l-indirizz tal-punt ta' kuntatt ta' diversi parteċipanti fl-Anness II għandu jiġi aġġornat.
(4)
L-Anness II għar-Regolament (KE) Nru 2368/2002 għandu jiġi emendat skont dan.
(5)
Il-miżuri stipulati f'dan ir-Regolament huma f'konformità mal-opinjoni tal-kumitat li ssir referenza għalih fl-Artiklu 22 tar-Regolament 2368/2002.
ADOTTAT DAN IR-REGOLAMENT:
Artikolu 1
Ir-Regolament (KE) Nru 2368/2002 huwa emendat kif ġej:
L-Anness II hu sostitwit bit-test stabbilit fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-16 ta’ Awwissu 2013.

Labels: 3
14
18